b'\n_START_ARTICLE_\nBojni razpored rimske vojske\n_START_PARAGRAPH_\nBojni razpored rimske vojske opisuje klasi\xc4\x8den pristop rimskih vojskovodij k bitki. Veliki vojskovodje (Julij Cezar, Scipio, Mark Antonij,...) so klasi\xc4\x8dne bojne razporede stalno prilagajali svoji in sovra\xc5\xbenikovi mo\xc4\x8di, obliki terena, stanju na boji\xc5\xa1\xc4\x8du,...\n_START_SECTION_\nOsnovna razporeditev\n_START_PARAGRAPH_\nOsnovna razporeditev legije je bila tako, da so bile osnovne takti\xc4\x8dne enote (manipli) razporejeni v sredini. Na vsakem boku so bili nato razporejene zavezni\xc5\xa1ke enote, na skrajnem boku pa \xc5\xa1e rimska konjenica oz. zavezni\xc5\xa1ka konjenica._NEWLINE_Manipli so predstavljali osnovno takti\xc4\x8dno enoto in njihov razpored je bil deljen na dve osnovni obliki: odprte in zaprte vrste. Manipli so bili razporejeni v tri bojne \xc4\x8drte; prvo so sestavljali hastati, drugo principesi in tretjo triari. Vse tri bojne vrste so bile razporejene tako, da je bilo med manipli prostora \xc5\xa1e za en manipel. Tako so principesi pokrivali presledke med hastati in triari tiste med principesi._NEWLINE_V primeru odprtih vrst so bili manipli razporejeni v deset vrst, ki so jih sestavljali hastati in pricipesi. Med posameznimi mo\xc5\xbemi je bilo v odprtih vrstah okoli 90 cm prostora. Za njimi so bili postavljeni triari. V primeru spopada so se vrste hastatov in principesov zaprle. Takrat so principesi stopili naprej na prazno mesto med hastiti in tako so tvorili le pet gostih vrst; tako je bila razporeditev: hastit, principes, hastit, principes,... S tem so ustvarili obrambno \xc4\x8drto, sestavljeno iz med seboj prekrivajo\xc4\x8dih se \xc5\xa1\xc4\x8ditov.\n_START_SECTION_\nBitka\n_START_PARAGRAPH_\nOb pri\xc4\x8detku bitke so najprej pri\xc5\xa1li v spopad veliti in konjenica. Ti so napadli sovra\xc5\xbenika in ga hoteli prisiliti, da zapusti urejeno bojno \xc4\x8drto in napade spontano._NEWLINE_V primeru, \xc4\x8de sovra\xc5\xbenik ni popustil, so se naprej pomaknile osnovne tri bojne rimske \xc4\x8drte. Sprva so v lahkem teku v odprtih vrstah \xc4\x8dim bolj urejeno prekora\xc4\x8dili nikogar\xc5\xa1njo ozemlje, dokler niso pri\xc5\xa1lo do metalne razdalje. Takrat so v dveh valovih odvrli svoja piluma in pri\xc4\x8deli ponovno napredovati. Ko so se znebili svojih kopij, so zaprli svoje vrste in se tako pribli\xc5\xbeali sovra\xc5\xbeniku._NEWLINE_Ko sta se rimska in sovra\xc5\xbenikova bojna razporeda dotaknila, je pri\xc5\xa1la do izraza kohezija in organiziranost rimske vojske. Prva \xc4\x8drta, najbli\xc5\xbeja sovra\xc5\xbeniku, je s pomo\xc4\x8djo gladijem napadla sovra\xc5\xbenikov. Da v mete\xc5\xbeu ne bi izgubili ravnote\xc5\xbeja, je druga \xc4\x8drta bila neposredno za prvo tako, da so s \xc5\xa1\xc4\x8diti pritiskali na hrbte tovari\xc5\xa1ev in jih hkratu tudi potiskali naprej. V primeru, \xc4\x8de je sovra\xc5\xbenik obstreljeval celotno formacijo, so tretja in nadaljnje vrste dvignile svoje \xc5\xa1\xc4\x8dite, tako da je vsaka vrsta pokrivala predhodno vrsto. Celotna formacija je tako poslu\xc5\xa1ala ukaz centurionov, ki so narekovali tempo premikanja naprej. Da se prva vrsta ne bi utrudila in s tem zmanj\xc5\xa1ala u\xc4\x8dinkovitost, so centurioni na vsakih 30 do 45 s ukazali zamenjavo \xc4\x8drt. Takrat je druga \xc4\x8drta razmaknila svoje \xc5\xa1\xc4\x8dite in skozi te presledke so se umaknili legionarji prve vrste. Druga vrsta je ponovno takrat zaprla \xc5\xa1\xc4\x8dite in tako postala prva vrsta. Biv\xc5\xa1a tretja vrsta je prevzela dol\xc5\xbenosti druge in ta postopek se je nato periodi\xc4\x8dno ponavljal. Umaknjeni legionarji prve vrste so se umaknili \xc4\x8disto nazaj, kjer so se ponovno organizirali v novo bojno \xc4\x8drto, medtem ko so bili huje ranjeni poslani v zaledje._NEWLINE_V primeru, \xc4\x8de to ni uni\xc4\x8dilo sovra\xc5\xbenika, je takrat tribun poslal konjenico in velite, da so napadli sovra\xc5\xbenikove boke. To je po navadi zmedlo sovra\xc5\xbenika in uni\xc4\x8dilo njihov bojni razpored.'